Lav et referat af nedenstående tekst:

Tekst:
Mens Roskilde Universitet blot har fået tre procent flere ansøgere end sidste år og Københavns Universitet har modtaget en stigning på under to procent, så brager universiteterne i provinsen derudaf. De største stigninger kan findes hos Syddansk Universitet med 14 procent og på Aalborg Universitet med 18 procent. Det skriver Politiken. Samfundsforsker fra netop Aalborg Universitet, Johannes Andersen, mener, at de unge er blevet mere realistiske i deres søgen efter drømmeuddannelsen. - Tidligere har rigtig mange levet efter en idé om, at "det kan godt være, at jeg ikke har karakterer til at komme ind i København, men nu tager jeg derover og ser, hvad der sker, og måske arbejder jeg bare et år". Den tankegang er nu bremset, siger Johannes Andersen til Politiken. Rektor ved Aalborg Universitet, Finn Kjærsdam, er yderst tilfreds med tallene. - Det er tredje år i træk, den ligger så højt, og det er lidt vildt. Vi har haft travlrt med at skaffe plads, siger Finn Kjærsdam til Politiken.S

Referat:
En stigning i antallet af ansøgere på 18 procent på Aalborg Universitet er en del af bachelorboomet i provinsen. Det skriver Politiken.